Twaalf beeste geslag vir Zuma | Die Vryburger
Jacob Zuma se familie het die naweek 12 koeie in 'n ritueel geslag, word berig.
Die ritueel hou klaarblyklik verband met die ampstermyn wat kom. Die simboliek ter ondersteuning van 'n volgende termyn kom na vore met die oorhandiging van 'n skild en spies om hom teen sy teenstanders te beskerm.
Die berig meld dat die familie Sondag die ritueel by sy Nkandla-woning gehou het sodat hulle in aanraking met Zuma se voorvaders kon kom.
Geen ander leier van die ANC was teenwoordig nie. Die President het saam met Zulu-vegters gedans terwyl duisende van sy familielede glo gebid het om sy amp as president van die regerende party te behou.
En deur die ritueel heen is die 12 koeie geslag en verorber.
One thought on "Twaalf beeste geslag vir Zuma"
DuP du Plessis November 26, 2012 at 4:04 pm
Nou wonder mens of die 12 koeie so deur die ritueel heen eers gaargemaak was, en of dit sommer so in die dans met bloed en derms saam verorber was.
Ons hoef seker nie te wonder of die departement van gesondheid vooraf daar was om te verseker dat die arme koeie nie met malkoeisiekte besmet was nie, en of die Dierebeskermingsvereniging genooi was vir die partytjie.